Andreu Martín

Andreu Martín Farrero, nado en Barcelona o 9 de maio de 1949, é un escritor e guionista catalán.

 Traxectoria 
Estudou psicoloxía pero adicouse a facer guións no teatro, no cine e, case sempre, no mundo dos cómics. Dirixiu un filme no ano 1990, Sauna. Coñecido sobre todo por ser autor de novela negra (de feito na actualidade é presidente da Asociación Internacional de Escritores Policiais), onde obtivo varios premios:

 Premio Círculo del Crimen (1980) pola obra Prótesis
 Premio Alfa (1986) pola obra El día menos pensado
 Premio Hammett da Asociación Internacional de Escritores Policiais (1989) por Barcelona Connection.

Xunto a Jaume Ribera escribiu dúas sagas detectivescas: a protagonizada polo detective adolescente Flanagan, e a protagonizada por Àngel Esquius, composta por catro novelas: Amb els morts no s'hi juga (2003), Joc de claus (2004), La monja que va perdre el cap (2005) e Si cal matar matem (2010).

Outras das súas obras son Història de mort (1988), Amores que matan, ¿y qué? (1991), Bellíssimes persones (2000), Barcelona tràgica (2009, ambientada na Semana Tráxica de 1909) e Societat Negra (2011).

 Listaxe da obra escrita publicada 

 Recoñecementos 

Categoría:Escritores de Cataluña
Categoría:Escritores en lingua castelá
Categoría:Escritores en lingua catalá
Categoría:Nados en Barcelona
Categoría:Nados en 1949
Categoría:Premio Nacional de Literatura infantil e xuvenil de España